
AVIZ
asupra propunerii legislative pentru modificarea şi completarea Legii nr. 529/2004 pentru aprobarea Ordonanţei Guvernului nr. 89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr. 529/2004 pentru aprobarea Ordonanţei Guvernului nr. 89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic, trimisă cu adresa nr. Pl.x- 40 din 27 februarie 2007 şi înregistrată sub nr. 31/101 din  12.02.2007.



Camera Deputaţilor este  Cameră decizională.


Senatul, în calitate de primă Cameră sesizată a respins iniţiativa legislativă în şedinţa din 6 februarie 2007.

Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din 27.02. 2007.


Membrii comisiei au examinat propunerea legislativă supusă avizării, expunerea de motive la propunerea legislativă, avizul favorabil al Consilului Legislativ cu nr. 1209/07.09.2006, precum şi Punctul de vedere al Guvernului, cu nr. 3176 din 20.10.2006 care precizează că nu susţine adoptarea iniţiativei legislative.


În urma dezbaterilor, membrii comisiei, au constatat că, întrucât destinaţiile prevăzute de lege pentru utilizarea rezervelor  supuse regimului de ajutor de stat sunt enumerate limitativ de lege, se consideră că stabilirea unei noi destinaţii pentru utilizarea ajutoarelor de stat presupune justificatrea pe aceleaşi considerente care au stat la baza reglementării destinaţiilor prevăzute la art. 2 din Ordonanţa Guvernului nr. 89/2004, sub controlul şi în baza avizului autorităţii competente în domeniul ajutorului de stat.
           Faţă de cele constatate, membrii comisiei au hotărât, cu unanimitate de voturi, avizarea negativă a propunerii legislative.


În raport de conţinutul şi obiectul său, proiectul de lege face parte din categoria legilor organice.
                              PREŞEDINTE,                              SECRETAR,
                              Sergiu Andon                                George Băeşu

